Ṭaẓuri tis Sa (7) /Asenɛet n tecqquft Yuba wis sin ‘’ Numidya Tislit Taɛezrit ‘’ deg Uxxam n umezgun Kateb Yasin
Axxam n umezgun Kateb Yasin n Tizi-Wezzu, yessuds-d yiwet n tceqquft i cudden ɣer umezruy n yimaziɣen i wumi qaren Juba wis sin, i yura Mass Lyes Mukbar .
Yella-d usneɛt n tceqquft-a iydummen azal n snat n tsaɛtin, ass-a n Aram mraw sḍis di Tubeṛ 2018, ɣef kraḍ n temdit 15 h.
Ma nuɣal ɣer isekbaḍen id-yuraren tamzgunt –agi ad-anaf:
Mass Malik Fellag : d Yuba 2
Massa Mexmuxen Ǧeǧǧiga : d Silini
Mass Karim Nurdin : d Pṭulimi
Massa Dihya Ɣmuri : d taqeddact
Massa Alek Salima : d Uktabya
Mass Ɛli Ḥamdan Nurdin :d Agensas
Mass Awdiya Maxluf : d Anesɣamu ameqran
Mass Ḥucin At Genni : d Anesɣamu amzwaru
Mass Yazid Qarwi : d Anesɣamu wis sin
Mass Muḥwac Naser : d Amasdag amnzu ‘ amaṣri’
Mass Belqasem Aḥmad : d Amasdag amzwaru ‘ agrigi ‘ .
Deg umezruy n imaziɣen, ad-anaf Yuba wis sin d mmi-s n ugellid Juba amzwaru , illul deg temdint n Hibun ‘Ɛenaba n lawan-agi ‘ , deg useggas n 52 uqbel talallit n Sidna Ɛissa ‘ Lmasiḥ’ .
Yella ɣur-s Semmus n yiseggasen imi teɣli tgelda n baba-s , deg tallit nni yella yettwacud ɣer tewajjit n Siẓaṛ , ula d Silini , yelli-s n kliwupaṭr tagelliṭ n Maṣer d baba-s Mark Unṭawan , teḍṛa yid-s am Yuba 2 .
Teṛebba-ten-id Uktabya deg yiwen weɣṛem di Ṛum . Sakin yerra-t umenkad Ugust d agellid n Muriṭanya . Zrin sḍis n yiseggasen ɣef tgelda-s zewǧen-as yak Silini . Ad-anaf Yuba yettwassen s tussna-as tamqrant deg uḥric n tsekla d umezruy yak daɣen d tesknakalt ( Géographie) imi yell-a yetaru idlisen am udlis iwumi isema ‘ Libuka ‘ yewwi-d awal deg-s ɣef tmurt n yimaziɣen .
Macca yemmut deg useggas n 23 defir n tlallit n Lmasiḥ deg temnaḍt n Tipaza . sakin Ṭafarinas yak d yemnayen-is kren-d mgal tasertit n Ṛum , senquqeln iswiyen n Yuba wis sin , yeqqim ṭrad-agi azal Sa (7) n yiseggasen kan .
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn